text: Tanzania: markanx swahili arut yatichasxäni janiw inglés arutx yatichasxaniti
text: #000002
text: Tanzania markax nayraruw ñä sartañampiski, inglés aru qhipar jaytxañataki kunalaykutix markapachanx swahili tayka aru yatiqañ utanakan yatichasxäni.
  Jakayakikwete marka irpirix machaq sistema educativo apsuwayi ,tunka kimsani uru anata phaxsina aka 2015 marana, programa de desarrollo National Vision 2025 wakichäwiparjama ukhamarakiw educación básica churasini 7-11marani wawanakaru, ukat primaria ukhamarak secundaria yatiqirinakatakix inakiniw yatichäwixa, ukampirus wawanakatakix janiw yant’äwinakax mara tukuyanx utxaniti.
  Sasispaw jichhapiniw Africa markanx q’alpach yatiqirinakarux tayka arut yatichasispa, jani ukhama lengua extranjera uka arutak yatichatazkaspati.
  Mä aruskipäwinx aru turkakipaw utjatapatx, Atetaulwa Ngatara, director adjunto de políticas del Ministerio de educación ukat Formacion profesional tuqinkirix siwa inglés arutx yatichasiskakiniw, yatiqirinak sum yatiqapxañapataki, ukampirus janiw munaskiti q’alpach materianak inglés arut yatichasiñapaxa.
text: #000004
text: Vera Wilhelmsen jupasti sarakiw janiw munaskiti taqini universidad tuqiru sarañapaxa, ukampirus taqiniw sum yatichhutäpxañapa:
text: #000008
text: Siristwa wali kusaniwa aka yatichäwimpixa ñakijay taqini kust’apchinixa. kunatix janiw taqini secundari a yatiqawkamax puripkiti ,ukampirus yaqhipanakax janiw tukuyañkamas puripkiti. Ukhamarakiw problema-nipxaniwa ñakixay jani yatiqirinaka ni yatichirinakax wakicht’atapkiti inglés arut swahili aruru turkakipañatakixa. Ukampirus yatiñasawa ukat mistsuña, nayax wali kusa sasaw lup’ta. Ñakixay jan munaskchitix taqin universidad tuqiru sarañapaxa, ukampirus taqiniw suma yatichatañ munapxixa!
text: #000009
text: Ukampirus janiw taqini uka amtampipkiti. Steve Nicolleseñaló jupax sarakiw :
text: #000010
text: Escuelas privadas uka yatiqaw utanakanx matricula irxatayasipxani ,ñakijay inglés arut yatichaskakchixa. Ukampirus amuyapxam político-nakax yatiqañ utanak jist’arasipxani akat nayraruxa sasaw arst’awayi.!
text: #000011
text: Nayax Steve Nicolle kipkraki amuyta. Nayax Tanzania markan jakanirxamx sapxirismaw politico-nakax wali benificiado-wa tukupxani aka machaq politica-mpixa. Kunatix clase media ukhamarak alta ukanakax nayraru uñtasaw wal sartañ munapxi, ukat wawanakaparux kawkhantix inglés arut yatichaski uka yatichañ utanakaruw qhitapxani. Ukat ukax mayninakatakix jan waliniw kunawsatix Universidad tuqiru mantañ munapkani ukhaxa ,ukampirus janiw irnaqañ jiqhatapkaspati. Akat pä tunka maranakarux, clases sociales ukanakax payar jaljtataspäwa. Tanzania markax francés-markxama mä revolución munasi.
text: #000013
text: MuddybMwanaharakati jupax akham swahili arut sasi:
text: #000014
text: Oliver Steve jan laruyistati. Jupanakax jan wali aka tuqit sapxi. Wawapanakax inglés arut yatichaski uka yatiqañ utanakaruw sarapxi. Nanak pobre-nakasti sarasipkakiw jisk’a yatiqañ utanakaruxa ,ukat yatiqasipkakiw inglés arutxa iyaw, iyaw, jisa janiwa jisa janiwa sasa. Ukampirus jumanakan wawamanakax wali suma inglés arut arst’asipxani. Oliver wali jayan jiqhatasisktan, kunatix gobiernunx yatiyawinakax inglés arutaskakiwa.
text: #000015
text: JosephatRugemalira sarakiwmachaq política janiw sinti jan walikiti kunjamtix jaqix amuyki ukhama:
text: #000016
text: Munasiw wali sum ullaraña kuns kamachix sasi ukxatxa: siw swahili uka arux yatichasiniw thiyapataru ukat sarakiw inglés arux yatichasiskarakiniw thiyapataruraki (akax sañ munarakiw nivel primario ukampina). Ukat nayax siristwa machaq yatiqañ utanakaw lurasispa swahili arut yatichañataki,ukhamarakiw jichhax escuelas primarias tuqinakanx inglés arut yatichasxarakispa.
text: #000017
text: Jisnaw sum sarantañapataki. Yatiqawix nayrar sartañapaw ukatakix yatichasiñapaw kawknir arut yatipki uka aruta ukhamat yatiqapxañapataki. Uraqpachanx janiw nayrarux sartapkiti siti idioma extranjero yatichasispa ukhaxa; ukhamat idiomas coloniales uka arunakax janiw africa markarux nayrar sartañapatakix yanapkiti. Siti nayraru sartañ munstan ukhax arusaw parlasiñapa. Ukampirus akax janiw sañ munkiti idioma extranjero chhaqhayaña (payir arunaka), jan ukasti sum sarantañapatakiwa utji uka turkakipawixa.
text: #000019
text: KwameAboagyesarakiw pachaxiwa african markachirinakax arupat arsusxapxañapa:
text: #000020
text: Pachaxiw africa markan markachirinakax arusat arst’asxaña ,kawknirinakatix twi, yoruba, swahili ukat mandingo arunakasaxa. Nayrir pachanx inglés arux janiw jiwasan arusakiti ukat munasiw ikit sartxañasa ukhamat khitïtansa jiwasaxa yatiña.
text: #000021
text: Boko Haram jupatx walja uruw 13 nigerianas jupanakax munkir jan munkir katuntat uñjasipxatayna, jichhax qhisphiyataxapxiwa
text: #000024